
	讜谞讗诪专 诇讛诇谉 讗诇讛 讬注诪讚讜 诇讘专讱. 转讬诪讛 讗讚专讘讛 讗讬诪讗 讜谞讗诪专 诇讛诇谉 讜讗讻诇转 讜砖讘注转 讜讘专讻转 诪讛 诇讛诇谉 讘讻诇 诇砖讜谉 讻讚讗诪专 诇注讬诇 (讚祝 诇讙.) 讜讬''诇 讚诪住转讘专讗 诇讬讛 讟驻讬 诇诪讬诇祝 讘专讻转 讻讛谞讬诐 诪讘专讻转 讛专 讙专讬讝讬诐 讚砖转讬讛谉 诪驻讜专砖 讘转讜专讛 讚讛讘专讻讜转 注爪诪谉 谞诪讬 诪驻讜专砖讜转 砖讛讬讛 讛讬驻讱 讛拽诇诇讜转 讛诪驻讜专砖讜转 讗专讜专 讛讗讬砖 诇讘专讻讛 讗讘诇 诇砖讜谉 讘专讻转 讛诪讝讜谉 讗讬谞讛 诪驻讜专砖转 讘转讜专讛: 讜专讘讬 讬讛讜讚讛 讗讜诪专 讛专讬 讛讜讗 讗讜诪专 讻讛. 讗讘诇 诇专讘谞谉 诇讗 诪砖诪注 诇讛讜 注讬讻讜讘讗 讻讛 讗诇讗 讻讻讛: 拽砖讬讗 诇讬讛 诇专' 讬讜谞转谉. 讗讬谞讜 诇砖讜谉 讛讘专讬讬转讗 讗诇讗 诇砖讜谉 驻讬' 讛讙诪专讗 讜讛''讙 诇讛 讘住讬驻专讬 专' 讬讜谞转谉 讗讜诪专 讗讬 诪讛 诇讛诇谉 讜讻讜': 讜讻转讬讘 讻诇 讛讬诪讬诐. 转讬诪讛 讗讻转讬 注讘讜讚转 讬讞讬讚 诪讛讬讻讗 诇谉 讚讗讬转专讘讬 讚讗讬讻讗 谞砖讬讗讜转 讻驻讬诐 讜讛讗 讘讻诇 讛讬诪讬诐 讗讬讻讗 谞诪讬 注讘讜讚转 爪讘讜专 讻讙讜谉 转诪讬讚 讜谞专讗讛 讚讜讚讗讬 诇讚讘专讬 讛讻诇 讗讬诪注讬讟 注讘讜讚转 讬讞讬讚 诪谞砖讬讗讜转 讻驻讬诐 讜专' 讬讜谞转谉 谞诪讬 讗讙讘 砖讬讟驻讬讛 谞拽讟 诇讬讛 讜诇讗 讛讜讛 谞砖讬讗讜转 讻驻讬诐 讘讻诇 讬讜诐 讗诇讗 讘注讘讜讚转 转诪讬讚 讻讚转谞谉 讘驻''讛 讚住讚专 转诪讬讚 (讚祝 诇讘:) 讚诇讗讞专 砖谞转谞讜 讗讬讘专讬诐 注诇 讙讘讬 讻讘砖 讜诪诇讞讜诐 讬专讚讜 讜讘讗讜 诇讛谉 诇诇砖讻转 讛讙讝讬转 讗诪专 诇讛谉 讛诪诪讜谞讛 讘专讻讜 讘专讻讛 讗讞转 讜讛诐 讘专讻讜 拽专讗讜 注砖专转 讛讚讘专讜转 砖诪注 讜讛讬讛 讗诐 砖诪讜注 讜讬讗诪专 讜讘专讻讜 讗转 讛注诐 讙' 讘专讻讜转 讗诪转 讜讬爪讬讘 讜注讘讜讚讛 讜讘专讻转 讻讛谞讬诐 讜讛讜讗 讛讚讬谉 讘诪讜住驻讬谉 讜讘转诪讬讚 砖诇 讘讬谉 讛注专讘讬诐: 讜讗讬转拽砖 讘专讻讛 诇砖讬专讜转. 诇注讬诇 拽讗讬 讚拽讗诪专 诪拽讬砖 讘谞讬讜 诇讜 讗讬诪讗 诇注谞讬谉 砖讬专讜转 讚讜拽讗 讗讬转拽讜砖 诇讛讻讬 拽讗诪专 讻讬讜谉 讚讗讬转拽讜砖 诇砖讬专讜转 讛讜讗 讛讚讬谉 诇讘专讻讛 讚讛讗 讗讬转拽讜砖 讘专讻讛 诇砖讬专讜转: 讗讜 讗讬谞讜 讗诇讗 讘讻讬谞讜讬. 专讘讬谞讜 讛诇诇 驻讬' 讘住驻专讬 讘讻讬谞讜讬 讻讙讜谉 讗诇 讗诇讛讬诐 爪讘讗讜转 讜诇讗 诪住转讘专 讚讛讬讻讬 转讬住拽 讗讚注转讗 诇砖讘讜砖讬 拽专讗 诇诪讬诪专 讬讘专讻讱 讗诇讛讬诐 讘诪拽讜诐 砖诐 讘谉 讗专讘注 讗讜转讬讜转 讗诇讗 讘讻讬谞讜讬 讬砖 诇讜诪专 讻拽专讬讗转讜 讘讗诇''祝 讚诇''转: 讛专讬 讛讜讗 讗讜诪专 讘讻诇 讛诪拽讜诐 讗砖专 讗讘讗 讗诇讬讱 讜讘专讻转讬讱. 讛讻讬 转谞讬 讘住驻专讬 讘讻诇 诪拽讜诐 讗砖专 讗谞讬 谞讙诇讛 砖诐 转讛讗 诪讝讻讬专 讗转 砖诪讬 讜讛讬讬谞讜 讚拽诪转诪讛 讛讻讗 讘讻诇 诪拽讜诐 住''讚 讜讻讬 讘讻诇 诪拽讜诐 讗砖专 讗谞讬 诪爪讜讛 砖诪讬 诇讛讝讻讬专 讚讛讬讬谞讜 讗驻讬诇讜 讘讙讘讜诇讬谉 转讘专讻讜 讚讘讻诇 诪拽讜诐 讗砖专 讗讘讗 讗诇讬讱 诪砖诪注 讗谞讬 讘注爪诪讬 砖讬讛讗 砖诐 讙讬诇讜讬 砖讻讬谞讛 讗诇讗 诪拽专讗 诪住讜专住 讛讜讗 讘讻诇 诪拽讜诐 讗砖专 讗讘讗 讗诇讬讱 砖讗谞讬 谞讙诇讛 砖诐 砖诐 讗谞讬 诪爪讜讱 诇讛讝讻讬专 砖诪讬 讛诪讬讜讞讚 诇讬 讜讛讬讬谞讜 讚讜拽讗 讘讘讬转 讛讘讞讬专讛 讜讛讬讬谞讜 讚拽转谞讬 讘住驻专讬 讘讻诇 诪拽讜诐 讗砖专 讗谞讬 谞讙诇讛 砖诐 转讛讗 诪讝讻讬专 讗转 砖诪讬 讜谞专讗讛 讚诪讝讛 讛讟注诐 谞诪谞注讜 讻讛谞讬诐 诇讘专讱 讘砖诐 讛诪讬讜讞讚 诪砖诪转 砖诪注讜谉 讛爪讚讬拽 讻讚讗诪专讬' 讘驻专拽 讟专祝 讘拽诇驻讬 (讬讜诪讗 讚祝 诇讟:) 诇驻讬 砖诇讗 讝讻讜 砖讜讘 诇讙讬诇讜讬 砖讻讬谞讛 讜谞专讗讛 诇专''讬 讻讛谉 砖讘讬专讱 讘专讻转 讻讛谞讬诐 讘讬砖讬讘讛 诇讗 注砖讛 讜诇讗 讻诇讜诐 讛讜讗讬诇 讜讗讬转拽讜砖 讘专讻讛 诇砖讬专讜转 讜讙讘讬 砖讬专讜转 讗诪专 讘驻''讘 讚讝讘讞讬诐 (讚祝 讻讙:) 讚讬讜砖讘 诪讞诇诇 注讘讜讚讛 讛讬诇讻讱 讗祝 讻讗谉 爪专讬讱 诇讞讝讜专 讜诇讘专讱 诪注讜诪讚: 讗讜 讗讬谞讜 讗诇讗 讘诇讞砖. 转讬诪讛 诇专''讬 讗诪讗讬 诇讗 谞驻拽讗 诇谉 诪讬谞讬讛 诪讙''砖 讚讘专讻讛 讘专讻讛 诪讛专 讙专讬讝讬诐 诪讛 诇讛诇谉 讘拽讜诇 专诐 讗祝 讻讗谉 讘拽讜诇 专诐 讜诪爪讬谞讜 诇诪讬诪专 讚诇讗 讗讬爪讟专讬讱 讗诇讗 诇专''讬 讚诇讗 讬诇讬祝 诇讬讛 诪讙讝讬专讛 砖讜讛 讗诇讗 诪讻讛: 诇砖谞讬诐 拽讜专讗 讻讛谞讬诐. 讘讬专讜砖诇诪讬 驻专拽 讗讬谉 注讜诪讚讬谉 讗诪专 专讘 讞住讚讗 爪专讬讱 砖讬讛讗 讛讞讝谉 讬砖专讗诇 专讘 谞讞诪谉 讘专 讬爪讞拽 讗讜诪专 讗诐 讛讬讛 讻讛谉 讗' 讗讜诪专 讻讛谉 砖谞讬诐 讗讜诪专 讻讛谞讬诐 讗诪专 专讘 讞住讚讗 讗驻讬' 讻讛谉 拽讜专讗 讻讛谞讬诐 砖讗讬谉 拽讜专讗 讻讛谞讬诐 讗诇讗 诇讗讜转讜 讛砖讘讟:





讛诪讗讬专讬

讘专讻转 讻讛谞讬诐 讗讬谞讛 谞讗诪专转 讗诇讗 讘诇砖讜谉 讛拽讚砖 讻诪讜 砖讘讬讗专谞讜 讜讻谉 讗讬谉 讗讜诪专讬谉 讗讜转讛 讗诇讗 讘注诪讬讚讛 讻砖讗专 讛注讘讜讚讜转 砖谞讗诪专 讘讛诐 诇注诪讚 讜诇砖专转 讜讻谉 讚讜拽讗 讘谞砖讬讗讜转 讻驻讬诐 专"诇 讘讛讙讘讛转 讬讚讬讜 讻谞讙讚 讻转驻讬讜 砖谞讗诪专 讜讬砖讗 讗讛专谉 讗转 讬讚讬讜 注诇 讛注诐 讜讬讘专讻诐 讜讗诐 讛讬讜 讘诪拽讚砖 讗讬谞讜 诪讘专讱 讗诇讗 讘砖诐 讛诪驻讜专砖 讗讘诇 讘砖讗专 诪拽讜诪讜转 讚讜拽讗 讘讻谞讜讬讜 讜讻诇 讛注诐 讘讻诇诇 讘专讻转讜 讻讛谞讬诐 讜诇讜讬诐 讬砖专讗诇 讜讙专讬诐 讜注讘讚讬诐 诪砖讜讞专专讬诐 谞砖讬诐 讜拽讟谞讬诐:



讘专讻转 讻讛谞讬诐 讗讬谞讛 讗诇讗 驻谞讬诐 讻谞讙讚 驻谞讬诐 专"诇 砖讗注"驻 砖讻砖讛诐 注讜诇讬谉 诇讚讜讻谉 讘砖注讛 砖砖诇讬讞 爪讘讜专 讗讜诪专 讘专讻转 专爪讛 注讜诪讚讬诐 驻谞讬讛诐 诇诪讜诇 讛讛讬讻诇 讜讗讞讜专讬讛诐 讻诇驻讬 讛注诐 讜讗爪讘注讜转讬讛诐 讻驻讜驻讜转 诇转讜讱 讻驻讬讛诐 讜诪转驻诇诇讬诐 讘讬谞诐 诇讘讬谉 注爪诪诐 砖转讛讗 讘专讻转诐 诪拽讜讘诇转 注诇 讛讚专讱 砖讬转讘讗专 诪"诪 讻砖讬砖诇讬诐 砖诇讬讞 爪讘讜专 讘专讻转 讛讜讚讗讛 诪讞讝讬专讬诐 驻谞讬讛诐 讻诇驻讬 讛注诐 讜驻讜砖讟讬谉 讗爪讘注讜转讬讛诐 讜诪讙讘讬讛讬谉 讬讚讬讛诐 讻谞讙讚 讻转驻讬讛诐 讜诪讘专讻讬谉 讜讗讬谉 诪讘专讻讬谉 讘诇讞砖 讗诇讗 讘拽讜诇 专诐:



讻诇 讻讛谞讬诐 砖讘讘讬转 讛讻谞住转 诪爪讜讛 注诇讬讛诐 诇讘专讱 讜讻谉 讗诐 诇讗 讛讬讛 砖诐 讗诇讗 讗讞讚 诪爪讜讛 注诇讬讜 诇讘专讱 讜诪"诪 讻诇 砖讗讬谉 砖诐 讗诇讗 讗讞讚 讗讬谉 砖诇讬讞 爪讘讜专 拽讜专讛讜 讗诇讗 讛讜讗 诪讻讬谉 注爪诪讜 讜诪转讞讬诇 诇讘专讱 讘砖注讛 讛专讗讜讬讛 专"诇 讻砖讬住讬讬诐 砖诇讬讞 爪讘讜专 讘专讻转 讛讜讚讗讛 讗讘诇 讗诐 讛讬讜 砖谞讬诐 讗讜 讬讜转专 讗注"驻 砖讛讻讬谞讜 注爪诪诐 讘砖注讛 砖砖诇讬讞 爪讘讜专 讗讜诪专 讘专讻转 注讘讜讚讛 爪专讬讱 砖讻砖讬住讬讬诐 讘专讻转 讛讜讚讗讛 讬讛讗 砖诇讬讞 爪讘讜专 拽讜专讗 讘拽讜诇 专诐 讻讛谞讬诐 讜诪讬讚 讛诐 诪转讞讬诇讬诐 诇讘专讱 讜讗讬谉 讞诇讜拽 讘讝讜 讘讬谉 砖讛讬讛 砖诇讬讞 爪讘讜专 讻讛谉 讗讜 讬砖专讗诇 砖讗讬谉 讛诇讻讛 讻讚讘专讬 讛讗讜诪专 讻讛谉 拽讜专讗 讻讛谞讬诐 讬砖专讗诇 讗讬谞讜 拽讜专讗 讻讛谞讬诐 讜诪诪讛 砖谞讗诪专 讗诪讜专 诇讛诐 讗诪讬专讛 砖诇讛诐 转讛讗 讗诇讗 讘讬谉 讻讛谉 讘讬谉 讬砖专讗诇 拽讜专讗 讻讛谞讬诐 讜诪"诪 讙讚讜诇讬 讛诪讞讘专讬诐 讻转讘讜 砖专讗讜讬 诇讛砖转讚诇 诇讛讬讜转 讛诪拽专讗 讬砖专讗诇 砖谞讗诪专 讗诪讜专 诇讛诐 讗诇诪讗 砖讛诪拽专讗 讗讜转诐 讗讬谞讜 诪讛诐 讜讛专讬 砖诇讬讞 爪讘讜专 讛讜讗 讛讜讗 讛诪拽专讗 讻诪讜 砖讬转讘讗专:





转讜住驻讜转 砖讗谞抓

诪讛 诪砖专转 讘注诪讬讚讛 讗祝 诪讘专讱 讘注诪讬讚讛 讬"诪 讚讻讛谉 讘注诇 转砖讜讘讛 专讗讜讬 讛讜讗 诇讚讜讻谉 讜诇讗 诪拽砖讬' 诇讬讛 诇驻住讜诇 注讘讜讚讛 讚讻讛谉 砖谞砖转诪讚 讚讻转讬讘 诇讗 讬拽专讘 讗诇讬 诇砖专转谞讬 讜转谞谉 讘驻' 讘转专讗 讚诪谞讞讜' 讻讛谞讬诐 砖砖讬诪砖讜 讘讘讬转 讞讜谞讬讜 诇讗 讬砖诪砖讜 讘讬专讜砖诇诐 讛讗 讘谞讜讘 讜讙讘注讜谉 诪讜转专讬谉 讜讻"砖 讘讝诪谉 讛讝讛 诇讚讜讻谉 讜讗诪专讬' 谞诪讬 讛转诐 讛专讬 讗诇讜 讻讘注诇讬 诪讜诪讬谉 讜诇讗 诪爪讬谞讜 讘砖讜诐 诪拽讜诐 砖讘注诇 诪讜诐 砖驻住讜诇 诇讚讜讻谉 讗诇讗 讗"讻 讛讬讜 诪讜诪讬谉 砖讘讙诇讜讬 砖讛注讜诇诐 诪住转讻诇讬谉 讘讜. 讗祝 讘谞讬讜 讘谞砖讬讗讜转 讻驻讬诐 讜诇讗 转拽砖讬 转讜 砖讻谉 讻讛谉 讙讚讜诇 讚讗讬谉 诪砖讬讘讬谉 注诇 讛讛讬拽砖 讜讻转讬讘 讻诇 讛讬诪讬诐 讜讗诇 转拽砖讬 诇讱 转讜 专讗砖 讞讚砖 讜注讘讜讚转 爪讘讜专 诇"讛:



诇砖谞讬诐 拽讜专讗 讻讛谞讬诐 驻"讛 讻砖讬砖 砖诐 砖谞讬 讻讛谞讬诐 诇讘专讱 砖诇讬讞 爪讘讜专 讻砖讙诪专 讘专讻转 讛讜讚讗讛 (注讚 讞讜抓 诪讘讬转 讛讻谞住转) 诇"讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讗讬转拽砖 讘专讻讛 讻讜' 讘专讻讛 讜砖讬专讜转 讘拽专讗 讗讞专讬谞讗 讻讜' 讻爪"诇:


转讜住' 讘讚"讛 讜讻转讬讘 讻诇 讻讜' 讬讞讬讚 诪讛讬讻讗 讗转专讘讬 讚讗讬讻讗 讻讜' 讚讜讚讗讬 诇讚"讛 讗讬诪注讬讟 讻讜' 注讻"诇 讻爪"诇:





讞讻诪转 砖诇诪讛

转讜住' 讘讚"讛 讜谞讗诪专 讻讜' 讘转讜专讛 讚讛讘专讻讜转 注爪诪谉 讻讜' 讻爪"诇:





专砖"砖

讙诪专讗 讗讜 讗讬谞讜 讗诇讗 讘讻讬谞讜讬 转"诇 讜砖诪讜 讗转 砖诪讬 讛诪讬讜讞讚 诇讬 讻讜'. 拽"诇 讚讘驻' 拽讚讜砖讬诐 讘驻住讜拽 讜诇讗 转砖讘注讜 讘砖诪讬 诇砖拽专 驻专砖"讬 诇驻讬 砖谞讗诪专 讻讜' 诪谞讬讬谉 诇专讘讜转 讻诇 讛讻谞讜讬讬谉 转"诇 诇"转 讘砖诪讬 诇砖拽专 讻诇 砖诐 砖讬砖 诇讬 讜讛讜讗 诪转"讻 讜注"砖 讘拽"讗:



砖诐 讜谞讗诪专 诇讛诇谉 诇砖讜诐 讗转 砖诪讬 讻讜'. 讟"住 讜爪"诇 讗转 砖诪讜 讜讛讜讗 讘讚讘专讬诐 (讬讘 讛). 讗讜 讚爪"诇 诇砖讜诐 砖诪讬 (讘诇讗 诪诇转 讗转) 讜讛讜讗 讘诪诇讻讬诐 (讗' 讟' 讙') 讜讛讬讗 讙讬' 讛专"谉 讘驻' 讛拽讜专讗 注讜诪讚. 讜讘诪讚专砖 谞砖讗 住"驻 讬"讗 诪讘讬讗 驻住讜拽 诇砖讻谉 讗转 砖诪讬 讜讛讜讗 讘谞讞诪讬讛 (讗 讟). 讜注诪砖"讻 砖诐 讗讜转 讬讙 讘讬砖讜讘 拽讜砖讬讬转 讛讙讛"砖 讻讗谉 讘住"讚:



砖诐 讗讬谉 诇讬 讗诇讗 讘谞"讬 讻讜' 讜注讘讚讬诐 诪砖讜讞专专讬诐 诪谞讬谉 转"诇 讻讜'. 注诪砖"讻 砖诐 讗讜转 讟"讝 讘住"讚:



转讚"讛 讜讻转讬讘. 讜诇讗 讛讬讛 谞"讻 讘讻"讬 讗诇讗 讘注讘讜讚转 转诪讬讚 讻讚转谞谉 讻讜' 讜讘专讻讜 讗转 讛注诐 讻讜' 讜讘专讻转 讻讛谞讬诐. 注讬' 讘专讻讜转 (讬讗 讘) 转讚"讛 讜讘"讻 讜爪"注:



讘讗"讚 讜讛"讛 讘诪讜住驻讬谉 讜讘转诪讬讚 砖诇 讘讛"注. 讗讘诇 讛专诪讘"诐 讘住驻讬"讚 诪讛诇讻讜转 转驻诇讛 讻' 砖讘诪拽讚砖 诇讗 讛讬讛 谞"讻 讗诇讗 驻"讗 讘讬讜诐 讗讞专 转诪讬讚 砖诇 砖讞专 讗讘诇 讘诪讚讬谞讛 讻讜' 讗讞专 讻诇 转驻诇讛. 讜注讬' 专"讛 (讻讞 讘) 讗讬 讘注讬 诪讘专讱 讻讜' 讜讘转讜住' 砖诐:



转讚"讛 讛专讬. 讜讻讬 讘讻"诪 讻讜' 讚讛讬讬谞讜 讗驻讬' 讘讙讘讜诇讬谉 讚讘讻"诪 讗砖专 转讘专讻讜 讗讘讗 讗诇讬讱 诪砖诪注 讻讜'. 讻"谞 讚爪"诇:



讘讗"讚 讜谞专讗讛 讚诪讝讛 讛讟注诐 谞诪谞注讜 讻讛谞讬诐 诇讘专讱 讘砖"讛 讻讜'. 诇讻讗讜专讛 拽砖讛 讚讛讗 讻"讙 讘讬讜讛"讻 讛讬讛 诪讝讻讬专 讬' 驻注诪讬诐 砖"讛 讻讚讗讬转讗 讘住讚专 讬讜诪讗 讜诪砖诪注 讚讗祝 诪砖诪转 砖诪注讜谉 讛爪讚讬拽. 讜讗讜诇讬 讘讬讜讛"讻 讛讬讛 诇注讜诇诐 讙讬诇讜讬 砖讻讬谞讛 讻讚讻转讬讘 讻讬 讘注谞谉 讗专讗讛. 讗讜 讚住专住讬谞谉 诇拽专讗 讛讻讬 讘讻诇 讛诪拽讜诐 讗砖专 讗讘讗 讗诇讬讱 讗讝讻讬专 讗转 砖诪讬 讜讘专讻转讬讱 (讜讛讙诪专讗 诇讗讜 讘讚讜拽讗 谞拽讟讗 讛住讬专讜住). 讜诪砖诪注 讚讚讜拽讗 讘砖注转 讘专讻讛 拽驻讬讚 讗讙讬诇讜讬 砖讻讬谞讛. 讗讘诇 砖诇讗 讘砖注转 讘专讻讛 讻诪讜 讻"讙 讘讬讜讛"讻 诇讗 拽驻讬讚. 讜注讬' 讘拽讚讜砖讬谉 (注讗) 讗专"讟 驻注诐 讗' 注诇讬转讬 讻讜' 讜讘驻专砖"讬 讜诪讛专砖"讗 讘讞"讗 砖诐:



转讚"讛 诇砖谞讬诐. 讗专"讞 讗驻讬' 讻讛谉 讗讞讚 拽讜专讗 讻讛谞讬诐 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚讻转讬讘 诇注诪讜讚 诇砖专转. 诪讛 讚拽砖讛 讛讗 讘讗讜转讜 拽专讗 注爪诪讜 讘驻' 注拽讘 讻转讬讘 诇注诪讜讚 诇驻谞讬 讛' 诇砖专转讜 讜诇讘专讱 讘砖诪讜. 注讬' 讘住驻专 讝讬转 专注谞谉 驻' 注拽讘 讜讘转砖讜讘转 砖讘讜转 讬注拽讘 讞"讘 住讬' 讗'. 讜讘住诪"讙 诪"注 诪爪讜讛 讻' 讻转讘 诇讛讬转专 讜专' 谞转谉 谞驻拽讗 诇讬讛 注诪讬讚讛 诪讚讻转讬' 诇注诪讜讚 诇砖专转讜 讜诇讘专讱 讘砖诪讜 注讻"诇 讜爪"注 讜注讬' 转讜住驻讜转 诪谞讞讜转 讚祝 拽讟 注"讗 讚"讛 诇讗:





讘讗专 砖讘注

谞讜砖讗讬谉 讗转 讬讚讬讛诐 讻谞讙讚 讻转驻讬讛诐. 讚讘讛讻讬 讛讜讬 谞砖讬讗转 讬讚讬诐 讚讻诇 讛讝专讜注 谞拽专讗 讬讚 讚讻转讬讘 讜拽砖专转诐 诇讗讜转 注诇 讬讚讱 讚讛讬讬谞讜 讝专讜注 讜诇诪讟讛 诪谉 讛讻转驻讬诐 诇讗 诪拽专讬 谞砖讬讗转 讬讚讬诐 讚讛讬讬谞讜 诪拽讜诐 讛讬讚 诪诪砖 讛诇讻讱 爪专讬讱 诇讛讙讘讬讛讛 讻谞讙讚 讻转驻讬讛诐:



砖讗讬谞讜 诪讙讘讬讛 讬讚讬讜 诇诪注诇讛 诪谉 讛爪讬抓. 讜讗"转 讚讛讗 讘住讜祝 驻专拽 讛拽讜诪抓 讗诪专讬谞谉 讞讬讬讘 讗讚诐 诇诪砖诪砖 讘转驻诇讬谉 讘讻诇 砖注讛 拽诇 讜讞讜诪专 诪爪讬抓 讜诪讛 爪讬抓 砖讗讬谉 讘讜 讗诇讗 讗讝讻专讛 讗讞转 讗诪专讛 转讜专讛 讜讛讬讛 注诇 诪爪讞讜 转诪讬讚 砖诇讗 讬住讬讞 讚注转讜 诪诪谞讜 转驻诇讬谉 砖讬砖 讘讛谉 讗讝讻专讜转 讛专讘讛 注讗讻"讜 讜讗"讻 谞讬诪讗 诪讻讞 讛讗讬 拽"讜 砖讬讛讗 讗住讜专 讗驻讬诇讜 诇讻讛谞讬诐 讛讚讬讜讟讬诐 诇讛讙讘讬讛 讬讚讬讛诐 注诇 讙讘讬 专讗砖讬讛诐 诪讞诪转 讛转驻诇讬谉 砖讬砖 讘专讗砖讬讛诐. 讜讬"诇 讚讗讬谞讜 拽"讜 讙诪讜专 诪讚讗讜专讬讬转讗 讗诇讗 诪讚专讘谞谉 讻诪讜 砖驻讬专砖讜 讛转讜住驻讜转 讘驻"拽 讚讬讜诪讗 讚讛讗 讗讬讻讗 诇诪讬驻专讱 诪讛 诇爪讬抓 砖讻谉 讛砖诐 讘讙诇讜讬 转讗诪专 讘转驻诇讬谉 砖讛诐 诪讞讜驻讬谉 注讜专 讜讗讬谉 诇转专抓 讚讛讻讗 谞诪讬 讻转讜讘 砖讚讬 讘转驻诇讬谉 讘拽诪讟讬谉 讞讚讗 讚讗讬谉 讝讛 讻转讘 讙诪讜专 讚讚讜拽讗 砖讬"谉 砖诇 转驻诇讬谉 讛诇讻讛 诇诪砖讛 诪住讬谞讬 讗讘诇 讚诇"转 讬讜"讚 诇讗 讜注讜讚 讘爪讬抓 讗讬讻讗 砖诐 讛诪讬讜讞讚 讘谉 讚' 讗讜转讬讜转 讚讞诪讬专 讟驻讬 讜诇驻讬讻讱 讗砖讻讞谉 讻诪讛 讚讘专讬诐 讛诪讜转专讬谉 诇注砖讜转 讘讝诪谉 砖讬砖 转驻诇讬谉 讘专讗砖讜 讻讙讜谉 讛谞讜砖讗 诪砖讗 砖诇 讚' 拽讘讬谉 讘专讗砖讜 讜转驻诇讬谉 讘专讗砖讜 讗诐 讗讬谞谉 专讜爪爪讜转 诪驻谞讬 讛诪砖讜讬 诪讜转专 讻讚讗讬转讗 讘专讬砖 驻专拽 讛诪拽讘诇 讜注讜讚 讚讘讘讬转 讛讻住讗 注专讗讬 诪讜转专 诇讛砖转讬谉 讻砖讛谉 讘专讗砖讜 讜讗驻讬诇讜 讘讘讬转 讛讻住讗 拽讘讜注 讛讬讬谞讜 诪转讬专讬谉 讗讬 诇讗讜 讚讞讬讬砖讬谞谉 砖诪讗 讬驻谞讛 讻讚讗讬转讗 讘驻专拽 诪讬 砖诪转讜 讜讻讛谞讛 专讘讜转 讜讻诇 讝讛 诪驻谞讬 砖讛诐 诪讞讜驻讬诐 讘注讜专 讜讛讗 讚讗诪专讬谞谉 拽"讜 诪爪讬抓 讻讜' 讛"拽 谞讛讬 谞诪讬 讚讗讬讻讗 讞讜诪专讗 讟驻讬 讘爪讬抓 讻讚驻讬专砖转讬 诪"诪 讻讬讜谉 讚讗讬讻讗 讘转驻诇讬谉 爪讚 讞砖讬讘讜转 讝讛 讟驻讬 砖讬砖 讘讛谉 讗讝讻专讜转 讛专讘讛 住讘专讗 讛讜讗 砖诪谉 讛讚讬谉 讬砖 诇讞讻诪讬诐 诇转拽谉 诇诪砖诪砖 讘讛谉 讻诇 砖注讛:



讜谞讗诪专 诇讛诇谉 讗诇讛 讬注诪讚讜 诇讘专讱. 转讬诪讛 讗讚专讘讛 讗讬诪讗 讜谞讗诪专 诇讛诇谉 讜讗讻诇转 讜砖讘注转 讜讘专讻转 诪讛 诇讛诇谉 讘讻诇 诇砖讜谉 讻讚讗诪专 诇注讬诇 讬"诇 诪住转讘专讗 诇讬讛 讟驻讬 诇诪讬诇祝 讘专讻转 讻讛谞讬诐 诪讘专讻转 讛专 讙专讝讬诐 讚砖转讬讛谉 诪驻讜专砖讜转 讘转讜专讛 讛讘专讻讜转 注爪诪谉 讗讘诇 诇砖讜谉 讘专讻转 讛诪讝讜谉 讗讬谞讛 诪驻讜专砖转 讘转讜专讛 讻讱 讻转讘讜 讛转讜住驻讜转. 讜拽砖讛 诇讬 讟讜讘讗 注诇 讚讘专讬讛诐 讞讚讗 砖讛专讬 讛诐 讘注爪诪谉 讻转讘讜 诇注讬诇 讚砖驻讬专 讙专住讬谞谉 讘专讻转 讛诪讝讜谉 诪谞诇谉 讚住诇拽讗 讚注转讱 讗诪讬谞讗 谞讬诇祝 讘专讻转 讛诪讝讜谉 诪讘专讻转 讛专 讙专讝讬诐 讚讻转讬讘 讘讛讜 讗诇讛 讬注诪讚讜 诇讘专讱 诪讛 诇讛诇谉 讘诇砖讜谉 讛拽讚砖 讗祝 讻讗谉 谞诪爪讗 砖讚讘专讬讛谉 住讜转专讬谉 讝讛 讗转 讝讛 讚讻讬讜谉 讚讗讬爪讟专讬讱 拽专讗 诇诪讬诇祝 讚讘专讻转 讛诪讝讜谉 讘讻诇 诇砖讜谉 诪砖讜诐 讚讗讬 诇讗讜 拽专讗 讛讜讛 讗诪讬谞讗 谞讬诇祝 讘专讻转 讛诪讝讜谉 诪讘专讻转 讛专 讙专讝讬诐 讗诇诪讗 砖讗讬谉 诇讞诇拽 讜诇讜诪专 讚砖讗谞讬 讘专讻讜转 讛专 讙专讝讬诐 砖讛诐 诪驻讜专砖讜转 讘转讜专讛 讗讘诇 诇砖讜谉 讘专讻转 讛诪讝讜谉 讗讬谞讛 诪驻讜专砖转 讘转讜专讛 讚讗"讻 拽砖讛 诇诪讛 诇讬 拽专讗 讚诪讛讬讻讗 转讬转讬 讚讘注讬谞谉 诇砖讜谉 讛拽讚砖. 讜讗讜诇讬 诪讛讗讬 讟注诪讗 砖讬讘砖 专砖"讬 诇注讬诇 讛讙讬专住讗 诪谞诇谉 讜讛讬讗讱 讻转讘讜 讻讗谉 砖讬砖 诇讞诇拽 讛讻讬 讻谞讝讻专 诇注讬诇 讜注讜讚 砖讗讬谉 转讬专讜抓 讝讛 诪讜注讬诇 讘住诪讜讱 讚讬诇讬祝 谞诪讬 诪讛讱 讙"砖 讘注诪讬讚讛. 诇讻谉 谞"诇 讚讛拽讜砖讬讗 诪注讬拽专讗 诇讬转讗 诪驻谞讬 讚诇讗 砖讬讬讱 诇诪讬诇祝 讘专讻转 讻讛谞讬诐 诪讘专讻转 讛诪讝讜谉 讚砖讗谞讬 讘专讻转 讛诪讝讜谉 诪讗讞专 砖讛讘专讻讛 讛讬讗 讻诇驻讬 讛拽讘"讛 砖讛讜讗 讬讜讚注 讜诪讻讬专 讘讻诇 诇砖讜谉 诇讗驻讜拽讬 讘专讻转 讛讻讛谞讬诐 讛诐 讻诇驻讬 讬砖专讗诇 砖讗讬谞诐 讬讜讚注讬诐 讜诪讻讬专讬诐 讘讻诇 诇砖讜谉 讛诇讻讱 爪专讬讱 诇诪讬诇祝 诇讛讜 诪讘专讻转 讛专 讙专讝讬诐 砖讛诐 讙"讻 讻诇驻讬 讬砖专讗诇 讜讘讝讛 谞转拽讬讬诪讜 讚讘专讬 专砖"讬 诇注讬诇 砖砖讬讘砖 讛讙讬专住讗 诪谞诇谉 讙讘讬 讘专讻转 讛诪讝讜谉 讜驻讬专砖 诪砖讜诐 讚诇讗 讘注讬 拽专讗 讚诪讛讬讻讗 转讬转讬 讚诇讬讘注讬 诇砖讜谉 讛拽讚砖 讜讝讛 诪砖讜诐 讚诇讬讻讗 诇讗驻讜拽讬 讗讚注转讬谉 诇诪讬诇祝 讘专讻转 讛诪讝讜谉 诪讘专讻讜转 讛专 讙专讝讬诐 诪讛讟注诐 砖驻讬专砖转讬. 讻谉 谞专讗讛 诇讬:



讜专讘讬 讬讛讜讚讛 讗讜诪专 讛专讬 讛讜讗 讗讜诪专 讻讛 讗讘诇 诇专讘谞谉 诇讗 诪砖诪注 诇讛讜 注讬讻讜讘讗 讻讛 讗诇讗 讻讻讛. 讻讱 讻转讘讜 讛转讜住驻讜转 讜讗谞讬 砖诪注转讬 讜诇讗 讗讘讬谉 讛诇讗 诇注讬诇 讘诪砖谞讛 讙讘讬 讞诇讬爪讛 诪砖诪注 讘讛讚讬讗 讚诇专讘谞谉 诇讗 诪砖诪注 诇讛讜 注讬讻讜讘讗 讗驻讬诇讜 讻讻讛 讘讚讘专 讛转诇讜讬 讘讚讬讘讜专 讜注讜讚 砖讛专讬 诇注讬诇 讘讙诪专讗 讗诪专讬谞谉 讜专讘谞谉 讻讛 讻讻讛 诇讗 诪砖诪注 诇讛讜 讗诇诪讗 砖讗讬谉 讞讬诇讜拽 诇专讘谞谉 讘讬谉 讻讛 诇讘讬谉 讻讻讛. 讜砖诪讗 讬"诇 讚讜拽讗 讙讘讬 讞诇讬爪讛 诇讗 诪砖诪注 诇讛讜 注讬讻讜讘讗 讗驻讬诇讜 讻讻讛 诇注谞讬谉 诇砖讜谉 讛拽讚砖 诪讚住诪讱 讻讻讛 诇讬注砖讛 诇讜诪专 砖讛诪注砖讛 诪注讻讘 讗讘诇 讘注诇诪讗 讙诐 诇专讘谞谉 诪砖诪注 注讬讻讜讘讗 讻讻讛 诇注谞讬谉 诇砖讜谉 讛拽讚砖. 讻谉 谞"诇:



讜讻转讬讘 讻诇 讛讬诪讬诐. 讻转讘讜 讛转讜住驻讜转 转讬诪讛 讗讻转讬 注讘讜讚转 讬讞讬讚 诪讛讬讻讗 讗讬转专讘讬 讻讜' 注讚 讗诪转 讜讬爪讬讘 讜注讘讜讚讛 讜讘专讻转 讻讛谞讬诐 讻讜'. 诪驻砖讟 讚讘专讬讛诐 诪砖诪注 讚讛讗讬 讜讘专讻转 讻讛谞讬诐 专"诇 讘专讻转 讻讛谞讬诐 诪诪砖 注诐 谞砖讬讗讜转 讻驻讬诐 讜讛讗 诇讬转讗 砖讛专讬 诇讗 讛讬讜 注讜诪讚讬诐 诇讚讜讻谉 注讚 讗讞专 讙诪专 注讘讜讚转 讛转诪讬讚 讻讚转谞谉 讘驻专拽 讘转专讗 讚转诪讬讚 讜讘专讻讜 讗转 讛注诐 讘专讻讛 讗讞转 讻讜' 讜注讜讚 砖讛专讬 讗诪专讬谞谉 讘转注谞讬转 讙' 驻注诪讬诐 讘讬讜诐 讛讻讛谞讬诐 谞讜砖讗讬诐 讻驻讬讛诐 讜讻讜' 讜讗"讻 讛"诇 诇诪讬转谞讬 讚' 驻注诪讬诐 讗讞转 诇驻谞讬 讛拽讟专讛 讜讗讞转 诇讗讞专 讛拽讟专讛 讜讻讘专 讛专讙讬砖讜 讛转讜住驻讜转 讘讝讛 讘驻"拽 讚讘专讻讜转 讜诇讻谉 驻讬专砖讜 讚讛讗讬 讜讘专讻转 讻讛谞讬诐 讘诇讗 谞砖讬讗转 讻驻讬诐 拽讗诪专 讻诪讜 砖讗谞讜 讗讜诪专讬诐 注讻砖讬讜 讛驻住讜拽讬诐 讘诇讘讚 讘诇讗 谞砖讬讗转 讻驻讬诐 讜诇讻谉 诇讗 讛"诇 诇讛转讜住' 砖讘讻讗谉 诇讛讘讬讗 专讗讬讛 讗诇讗 诪谉 讛诪砖谞讛 讘驻专拽 讘转专讗 讚转诪讬讚 砖讛讘讗转讬. 讻谉 谞"诇:



讜讗讬转拽砖 讘专讻讛 诇砖专讜转. 讘驻专拽 讘转专讗 讚转注谞讬转 讗诪专讬谞谉 砖诇讗 讛讜拽砖讜 讻讬 讗诐 诇注谞讬谉 注诪讬讚讛 讗讘诇 诇讗 诇驻住讜诇 讘注诇 诪讜诐 诇讚讜讻谉 讜讻谉 诇注谞讬谉 诪讜诪专 砖注砖讛 转砖讜讘讛 讻诪讜 砖讻转讘讜 讛转讜住驻讜转 讘砖诐 专砖"讬 讘驻专拽 讘转专讗 讚诪谞讞讜转 讜诪讬讛讜 讗砖讻讞谉 讚讗讬转拽砖 讘专讻讛 诇砖专讜转 诪讛 砖专讜转 讘讬讜诐 讗祝 谞砖讬讗转 讻驻讬诐 讗讬谞讜 讗诇讗 讚讜拽讗 讘讬讜诐 讻讚讗讬转讗 讘讬专讜砖诇诪讬 驻专拽 转驻诇转 讛砖讞专 讜讻转讘讜讛讜 讛专讗"砖 讘住讜祝 讬讜诪讗 讜讛讙讛讜转 诪讬讬诪讜谞讬 讘驻"讙 诪讛诇讻讜转 转驻诇讛 讜讛讗 讚诇讗 讻转讘 砖讜诐 讗讞讚 诪谉 讛诪驻专砖讬诐 讜讛驻讜住拽讬诐 讘讛诇讻讜转 谞砖讬讗转 讻驻讬诐 砖讗讬谉 谞砖讬讗转 讻驻讬诐 讘诇讬诇讛 讛讬讬谞讜 诪砖讜诐 砖诇讗 讛讜爪专讻讜 诇讻转讘讜 诪驻谞讬 砖诇讗 诪爪讬谞讜 讻诇诇 谞砖讬讗转 讻驻讬诐 讘转驻诇讛 砖讝诪谞讛 讘诇讬诇讛 砖讛专讬 讝诪谉 转驻诇转 谞注讬诇讛 诇讗 讬讚注讬谞谉 砖转讛讗 讚讜拽讗 讘讬讜诐 讜诇讗 讘诇讬诇讛 讗诇讗 诪谞砖讬讗转 讻驻讬诐 砖讬砖 讘讛 讻讚转谞谉 讘专讬砖 驻专拽 砖谞讬 讚转注谞讬转 讻讚讗讬转讗 讘讬专讜砖诇诪讬 砖讛讘讗转讬 诇注讬诇. 讜诪讻讗谉 拽讜专讗 讗谞讬 转讙专 注诇 讗讜转诐 砖谞讛讙讜 砖谞讜砖讗讬诐 讻驻讬讛诐 讘谞注讬诇讛 讗祝 讗诐 讛讬讗 谞诪砖讻转 讘诇讬诇讛 讜讗讬 讗讬讬砖专 讞讬诇讬 讗讘讟诇讬谞讬讛:



讙专讬诐 谞砖讬诐 讜注讘讚讬诐 诪砖讜讞专专讬诐 诪谞诇谉 转"诇 讗诪讜专 诇讛诐 讻讜'. 讗讘诇 讘住驻专讬 讬诇讬祝 诇讛讜 诪拽专讗 讜讗谞讬 讗讘专讻诐:



讗讜 讗讬谞讜 讗诇讗 讘诇讞砖 转"诇 讗诪讜专 诇讛诐 讻讗讚诐 砖讗讜诪专 诇讞讘讬专讜. 拽砖讛 诇讬 讜讻讬 讗讬谉 讗讚诐 注砖讜讬 诇讜诪专 诇讞讘讬专讜 讘诇讞砖 讻诪讜 讘拽讜诇 专诐. 诇讻谉 谞"诇 讚讛讗讬 讻讗讚诐 砖讗讜诪专 诇讞讘讬专讜 讟"住 讛讜讗 讜爪专讬讱 诇讛讙讬讛 讘诪拽讜诪讜 砖讬讛讬讛 讻诇 讛拽讛诇 砖讜诪注 讜讻谉 讛讜讗 讘住驻专讬:



讗诪专 讗讘讬讬 谞拽讟讬谞谉 诇砖谞讬诐 拽讜专讗 讻讛谞讬诐 讻讜'. 驻专砖"讬 讻砖讬砖 砖诐 砖谞讬 讻讛谞讬诐 诇讘专讱 砖诇讬讞 爪讘讜专 讻砖讙诪专 讘专讻转 讛讜讚讗讛 拽讜专讗 讗讜转谉 讻讛谞讬诐 讻讜' 讜讻谉 驻讬专砖 讛专"谉 讘驻专拽 讛拽讜专讗 注讜诪讚 讜讻谉 讻转讘讜 讘讛讚讬讗 讛专诪讘"诐 讜讛专讘讛 诪讛诪讞讘专讬诐 讚砖诇讬讞 爪讘讜专 拽讜专讗 讻讛谞讬诐 讜讻谉 讛诪谞讛讙 讜讗注"讙 砖讛转讜住驻讜转 讘驻专拽 讗讬谉 注讜诪讚讬诐 讙讘讬 讛注讜讘专 诇驻谞讬 讛转讬讘讛 诇讗 讬注谞讛 讗诪谉 讗讞专 讛讻讛谞讬诐 诪驻谞讬 讛讟专讜祝 讻转讘讜 讘砖诐 专"转 砖讗讬谉 砖诇讬讞 爪讘讜专 讬讻讜诇 诇拽专讗诐 讻讛谞讬诐 讜讝"诇 诇讗 讬注谞讛 讗诪谉 讗讞专 讛讻讛谞讬诐 诪驻谞讬 讛讟专讜祝 转讬诪讛 转讬驻讜拽 诇讬讛 讚诪驻住讬拽 讘转驻诇讛 讗诐 注讜谞讛 讗诪谉 讜讬"诇 诪讗讞专 砖诇讗 讗诪专 讛讗讬 讟注诪讗 砖"诪 讚注谞讬讬转 讗诪谉 诇讗 讞砖讬讘 诇讬讛 讛驻住拽讛 诪讗讞专 砖爪讜专讱 转驻诇讛 讛讜讗 讗讘诇 诇拽专讜转 讻讛谞讬诐 诇讚讜讻谉 讗讜诪专 专"转 砖讗讬谉 砖"爪 讬讻讜诇 诇拽专讗诐 讚讞砖讬讘 讛驻住拽讛 讘转驻诇讛 讗诐 拽讜专讗诐 讗诇讗 讗讞讚 诪讘谞讬 讛拽讛诇 拽讜专讗诐. 讜讛讗 讚讗诪专讬谞谉 讘住讜讟讛 驻专拽 讗诇讜 谞讗诪专讬谉 诇砖谞讬诐 拽讜专讗 讻讛谞讬诐 讜讻讜' 诇讗讜 讗砖"爪 拽讗讬 讗诇讗 讗讞讝谉 讻讚转谞讬讗 讘住驻专讬 诪谞讬谉 砖讛讞讝谉 爪专讬讱 诇讜诪专 诇讛诐 讗诪专讜 转"诇 讗诪讜专 诇讛诐 讜讞讝谉 诇讗讜 讛讬讬谞讜 砖诇讬讞 爪讘讜专 讚讞讝谉 讛讬讬谞讜 讛诪转注住拽 讘爪专讻讬 爪讘讜专 讜讻谉 诪砖诪注 谞诪讬 讘住讜讟讛 讚诇讗讜 讗砖"爪 拽讗讬 讚诪注讬拽专讗 拽讗诪专 讗讬谉 讛讻讛谞讬诐 专砖讗讬谉 诇讛转讞讬诇 讘讘专讻讛 注讚 砖讬讻诇讛 讛讚讘讜专 诪驻讬 讛拽讜专讗 驻讬专讜砖 讛拽讜专讗 讻讛谞讬诐 讜讗讞"讻 讗讜诪专 讗讬谉 砖"爪 专砖讗讬 讻讜' 诪砖诪注 讚砖谞讬诐 讛谉. 讜讬砖 砖讛讬讜 专讜爪讬诐 诇讜诪专 讚讻诪讜 讻谉 讗讬谉 砖"爪 专砖讗讬 诇讛拽专讜转 讬讘专讻讱 诇讻讛谞讬诐 讚讻诪讜 讻谉 讛讜讬 讛驻住拽讛. 讗诪谞诐 专讘讬谞讜 讬讛讜讚讛 驻讬专砖 讚讘讛讚讬讗 讬砖 讘诪讚专砖 讟注诪讬 讬转讬专讜转 讜讞住讬专讜转 讗诪讜专 诇讛诐 诪诇诪讚 砖砖"爪 讗讜诪专 诇讛诐 注诇 讻诇 讚讘讜专 讜讚讘讜专 注"讻 诪"诪 讛诐 讘注爪诪诐 诪住拽讜 讚讗驻讬诇讜 砖"抓 讬讻讜诇 诇拽讜专讗诐 讻讛谞讬诐 讜诇讗 讞砖讬讘 讛驻住拽讛 讜讝"诇 讜讬砖 砖专讜爪讬诐 诇讛转讬专 诇砖"抓 注爪诪讜 诇拽专讜转 讻讛谞讬诐 讗驻讬诇讜 诇驻讬 驻讬专讜砖 专讘讬谞讜 转诐 讚诪讗讬 讚驻讬专砖 讚讛讜讬讗 讛驻住拽讛 讛讬讬谞讜 讚讜拽讗 讘讬诪讬讛诐 讚诪讬讚 讻砖住讬讬诪讜 讘专讻转 讛讜讚讗讛 诇讗 讛讬讜 讗讜诪专讬诐 讗诇讛讬谞讜 讜讗诇讛讬 讗讘讜转讬谞讜 讘专讻谞讜 讘讘专讻讛 讻讚诪砖诪注 讘住讜讟讛 讚拽讗诪专 讗讬谉 讛拽讜专讗 专砖讗讬 诇拽专讜转 讻讛谞讬诐 注讚 砖讬讻诇讛 讗诪谉 诪驻讬 讛爪讘讜专 驻讬' 讗诪谉 砖注讜谞讬谉 讘住讬讜诐 讘专讻转 讛讜讚讗讛 讗诇诪讗 砖诇讗 讛讬讜 讗讜诪专讬诐 讗诇讗 讻讛谞讬诐 诪讬讚 讗讘诇 注讻砖讬讜 砖讛讜专讙诇讜 诇讜诪专 讗诇讛讬谞讜 讘诇砖讜谉 讘专讻讛 讜转驻诇讛 讗讬谉 讝讜 讛驻住拽讛 讚诇讗 讙专注 诪注谞讬讬转 讗诪谉 讚讛讻讗 讚诇讗 讞砖讬讘 讛驻住拽讛 讻讚驻讬专砖转讬 注讻"诇 讛转讜住驻讜转. 讜讻谉 讻转讘讜 讛讙讛讜转 诪讬讬诪讜谞讬 讘驻讬"讚 诪讛诇讻讜转 转驻诇讛 讜讛讟讜专 讗"讞 讘砖诐 专"讬 讜讻转讘讜 砖讻谉 谞讛讙 诪讛专"诐 诪专讜讟谞讘讜专讙 讝"诇 讻砖讛讬讛 砖"抓 讛讬讛 讗讜诪专 讗诇讛讬谞讜 讜讗诇讛讬 讗讘讜转讬谞讜 讘诇讞砖 注讚 讻讛谞讬诐 讜讗诪专 讻讛谞讬诐 讘拽讜诇 专诐 讻讚讬 诇拽专讜转 讗讜转诐 讗讘诇 讛专讗"砖 讝"诇 讘驻专拽 讗讬谉 注讜诪讚讬谉 驻住拽 讻专"转 砖讗住讜专 诇砖"爪 诇讛驻住讬拽 诇拽专讜转诐 讻讛谞讬诐 诪讻讞 讛谞讬 讟注诪讬诐 砖讻转讘讜 讛转讜住驻讜转 讘砖诪讜 砖讛讘讗转讬 诇注讬诇 讜讻转讘 注讜讚 讜讘注专讜讱 驻讬专砖 讞讝谉 砖"抓 讜讟注讜转 讛讜讗 讚讞讝谉 讛讜讗 讛诪转注住拽 讘爪专讻讬 讘讬转 讛讻谞住转 讜砖"抓 讛讜讗 讛诪讜爪讬讗 讗转 讛爪讘讜专 讬讚讬 讞讜讘转谉 讘转驻诇讛 讻讜' 讜讗谞讬 谞驻诇讗转讬 讛驻诇讗 讜驻诇讗 注诇讬讜 讛讬讗讱 讞砖讚 诇讘注诇 讛注专讜讱 砖讟注讛 讘讚讘专 砖讛住讻讬诪讜 注诇讬讜 讗讘讜转 讛注讜诇诐 砖讛诐 专"砖 讜讛专诪讘"诐 讜讛专"谉 讜讛专讘讛 诪讛诪讞讘专讬诐 砖驻讬专砖讜 讚砖"抓 拽讜专讗 讻讛谞讬诐 讗注"讙 讚讘住驻专讬 转谞讬讗 砖讛讞讝谉 拽讜专讗 讻讛谞讬诐 诪诪讬诇讗 讬讚注讬谞谉 砖讻讜诇诐 驻讬专砖讜 讻讚驻讬专砖 讛注专讜讱 讞讝谉 砖"抓 讛讜讗: 砖讜讘 注讬讬谞转讬 讘注专讜讱 注爪诪讜 讜诪爪讗转讬 砖驻讬专砖 讜讝"诇 讘驻"拽 讚砖讘转 讘讗诪转 讗诪专讜 讛讞讝谉 专讜讗讛 诪讛讬讻谉 转讬谞讜拽讜转 拽讜专讬谉 驻讬专讜砖 讛讜讗 砖"抓 讜转专讙讜诐 专讜讗讛 讞讜讝讛 讻讜' 讜讗诐 诇讝讛 讻讜讜谉 讛专讗"砖 讝"诇 砖讟注讜转 讛讜讗 转诪讬讛 讗谞讬 讟讜讘讗 注诇讬讜 讛诇讗 讙诐 专砖"讬 驻讬专砖 讻谉 诇讞讚 诇讬砖谞讗 讜注讜讚 砖讛专讬 转谞讬讗 讘转讜住驻转讗 讞讝谉 讛注讜诪讚 诇拽专讜转 讻讜' 讜讙专住讬谞谉 谞诪讬 讘讬专讜砖诇诪讬 专讘 砖诪讜讗诇 讘专 专讘 讬爪讞拽 注讗诇 诇讘讬 讻谞讬砖转讗 讜讞讝讗 讞讝谞讗 讚拽专讗 讻讜' 讜讻谉 讗砖讻讞谉 讘讚讜讻转讬 讟讜讘讗 讚拽讗诪专 讞讝谉 讜专"诇 砖"抓 讜讙诐 专"转 注爪诪讜 诇讗 注诇讛 注诇 讚注转讜 讚讞讝谉 讚讘讻讜诇讗 讙诪专讗 讛讬讬谞讜 讚讜拽讗 讛砖诪砖 讛诪转注住拽 讘爪专讻讬 讘讬转 讛讻谞住转 讚讝讛 讜讚讗讬 讗讬 讗驻砖专 讗诇讗 专"诇 讚讛讗讬 讞讝谉 讚拽讗诪专 讘住驻专讬 砖拽讜专讗 讻讛谞讬诐 讗讬谞讜 砖"抓 讚讻谉 讗砖讻讞谉 诇驻注诪讬诐 讚讞讝谉 诇讗讜 讛讬讬谞讜 砖"抓 讗诇讗 砖诪砖 讜诇讗 注讜讚 讗诇讗 砖讛讜讗 讘注爪诪讜 拽专讗 诇砖"抓 讞讝谉 讘驻住拽讬讜 讜讘转砖讜讘讜转讬讜 讘讚讜讻转讬 讟讜讘讗 讜讙诐 注诇 讛专"谉 转诪讬讛 讗谞讬 砖驻讬专砖 讘驻专拽 讛拽讜专讗 注讜诪讚 讞讝谉 讛讻谞住转 砖"抓 讚讗"讻 诪讛 讛驻专砖 讬砖 讘讬谉 讞讝谉 讛讻谞住转 诇讞讝谉 住转诐 砖讛讜讗 砖"抓 诇讻谉 谞"诇 讚讞讝谉 讛讻谞住转 讛讬讬谞讜 讛砖诪砖 讛诪转注住拽 讘爪专讻讬 讘讬转 讛讻谞住转 讜讻谉 驻专砖"讬 讘讛讚讬讗 诇拽诪谉 讜讘驻专拽 讘转专讗 讚住讜讻讛 讜讘砖讗专 讚讜讻转讬 讟讜讘讗 讗"谞 砖诇讬讞 讘"讚 讻诪讜 讜讞讝谉 讛讻谞住转 讗讜讞讝 讘讘讙讚讬讜 讻讜' 讘驻专拽 讘转专讗 讚诪讻讜转:



讗诪专 专讘 讞住讚讗 谞拽讟讬谞谉 讻讛谉 拽讜专讗 讻讛谞讬诐 讻讜'. 转讬诪讛 讚讛讗 讘讬专讜砖诇诪讬 驻专拽 讗讬谉 注讜诪讚讬谉 讗诪专 专讘 讞住讚讗 诇讛驻讱 砖爪专讬讱 砖讬讛讗 讛讞讝谉 讬砖专讗诇 讜讻转讘 讛专诪讘"诐 讚讟注诪讗 诪砖讜诐 讚讻转讬讘 讗诪讜专 诇讛诐 诪讻诇诇 砖讗讬谉 讛诪拽专讗 诪讛诐 讗"讻 拽砖讬讗 讚专讘 讞住讚讗 讗讚专讘 讞住讚讗 讜砖诪讗 讬"诇 讚转专讬 专讘 讞住讚讗 讛讜讜 讜注讜讚 讬"诇 砖讞讝专 讘讜 专讘 讞住讚讗 诪诪讛 砖讗诪专 讻讗谉 诪讗讞专 讚诇讬转 讛诇讻转讗 讛讻讬 讜诪砖诪注 诪讚讘专讬 讛专诪讘"诐 讚讛讗 讚讗诪专 专讘 讞住讚讗 爪专讬讱 砖讬讛讗 讛讞讝谉 讬砖专讗诇 讛讬讬谞讜 诇讛砖转讚诇 讗讞专讬讜 讗讘诇 诇讗 诇注讬讻讜讘讗 讜讟注诪讜 讚讛讗 转谞谉 讘驻专拽 讗讬谉 注讜诪讚讬谉 讜讗诐 讗讬谉 砖诐 讻讛谉 讗诇讗 讛讞讝谉 诇讗 讬砖讗 讗转 讻驻讬讜 讜讻讜' 讗诇诪讗 讬讻讜诇 诇讛讬讜转 讛讞讝谉 讻讛谉:





砖注专讬 转讜专转 讘讘诇

(诇讞 讗 专砖"讬) 讚"讛 讗讜 讗讬谞讜 讜讻讜' 砖讗讬谉 讛爪讘讜专 爪专讬讻讬谉 诇讛住讘 驻谞讬讛诐 诇爪讚 讛讻讛谞讬诐.鈥斪炞� 砖诇讗 驻讬专砖 专砖"讬 诇讛讬驻讱, 砖讗讬谉 讛讻讛谞讬诐 爪专讬讻讬诐 诇讛住讘 驻谞讬讛诐 讻诇驻讬 讛注诐 讗诇讗 砖讬讛讬讜 驻谞讬讛诐 讻谞讙讚 讛讗专讜谉*讜注讬' 诇拽诪谉 诪 注"讗 砖讚专砖讜 注"驻 讝讛: "诇注讜诇诐 转讛讗 讗讬诪转 爪讘讜专 注诇讬讱". 讟注诪讜 讚讗讬 讛讻讬 讗讬驻讻讗 诪讬讘注讬 诇讬讛 '讗讜 讗讬谞讜 讗诇讗 注讜专祝 讻谞讙讚 驻谞讬诐'. 讗讘诇 讘讗诪转 讘住驻专讬 谞砖讗 驻讬住' 诇"讟 讛谞讜住讞 讻讱: 讗转讛 讗讜诪专 驻谞讬诐 讻谞讙讚 驻谞讬诐 讗讜 诪讜诇 讻谞讙讚 驻谞讬诐", 讜讻注讬谉 讝讛 讘讘诪讚讘"专 (驻讬"讗 讬'): "讗讜 注讜专祝 诪讜诇 驻谞讬诐", 讜诇驻"讝 讗"讗 诇驻专砖 讻驻讬专砖"讬. 砖讜讘 诪爪讗转讬 讘驻"讞 讗"讞 住讬' 拽讻讞 讗讜转 讬"讚, 砖转诪讛 讘讝讛 注诇 驻讬专砖"讬 (注"砖). 讜讘专拽讞 住讬' 砖讻讙: "讻讛 转讘专讻讜 驻谞讬诐 讗诇 驻谞讬诐 驻谞讬诐 讻诇驻讬 讛注诐 讜讗讞讜专讬讛诐 讻诇驻讬 砖讻讬谞讛" 诪砖诪注 谞诪讬 砖诇讗 讻驻讬专砖"讬.

